ДО 
ОБЩИНСКИ СЪВЕТ – ВРАЦА


ПРЕДЛОЖЕНИЕ
от Калин Каменов
Кмет на Община Враца
 

Относно: Даване на съгласие за допускане изработването и одобряване на проект за Частично изменение на подробен устройствен план – план за регулация и застрояване (ЧИПУП-ПРЗ) за създаване на нов урегулиран поземлен имот с номер УПИ III-381 с предназначение „за трафопост“.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
[bookmark: _GoBack]В Община Враца е постъпило заявление с вх. № 0800-490 / 13.10.2026 г. от Община Враца, за допускане изработването на изменение на влязъл в сила подробен устройствен план. Желанието на заявителя е да се проведе градоустройствена процедура, за чието осъществяване е необходимо Общински съвет – Враца, като принципал на общинската собственост, да даде съгласие за допускане изработването и одобряване на проект за Частично изменение на подробен устройствен план – план за регулация и застрояване (ЧИПУП-ПРЗ) обособяване от урегулиран поземлен имот с номер УПИ II-38, находящ се в кв. 4 по плана на кв. „Кулата“, гр. Враца – публична общинска собственост с предназначение „за обществено обслужване“ на нов урегулиран поземлен имот с номер УПИ III-381 с предназначение „за трафопост“.
В Община Враца е постъпило заявление от „ЕРМ ЗАПАД“ ЕАД, в качеството си на лицензиант за дейността „разпределение на електрическа енергия“. В тази връзка, с оглед подобряване оперативността на електроразпределителната мрежа, чрез изграждане, поддържане и експлоатиране на енергийни съоръжения съгласно действащата нормативна уредба и установените стандарти, правила и норми, като крайната цел на осъществяваните дейности е повишаване на качеството на предлаганите от разпределителното дружество услуги, качествено и надеждно електроснабдяване, включително осигуряване на присъединяване на обекти за потребление, производство и съхранение на електрическа енергия към електроразпределителните мрежи, е необходимо да бъде осигурен терен за изграждане на нова техническа инфраструктура.
Изграждането на нов трафопост в кв. „Кулата“, гр. Враца, е необходимо с оглед на нарастващия брой потребители и увеличаващите се потребности от електроенергия в района. Развитието на жилищната инфраструктура и присъединяването на нови потребители налагат изграждането на допълнителни електросъоръжения, които да осигурят необходимия капацитет, надеждност и качество на електрозахранването. Реализирането на проекта ще създаде условия за устойчиво развитие на квартала и за удовлетворяване на настоящите и бъдещите потребности на населението от електроенергия.

С предвидения подробен устройствен план желанието на заявителя е да се обособи нов урегулиран поземлен имот за изграждане на нова техническа инфраструктура.
Мотивираното предложение предвижда регламентиране на застрояването в новообособения урегулиран поземлен имот като се заложат пределно допустимите градоустройствени параметри и показатели.
Към заявлението са приложени документи за собственост; извадка от действащата кадастрална карта на с. Згориград; Задание по чл. 125 от ЗУТ и скица – предложение по чл. 135, ал. 2 от ЗУТ за изготвяне на ЧИПУП-ПРЗ.
На основание гореизложеното и във връзка с чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА) във връзка с чл. 8, ал. 1 от Закона за общинската собственост (ЗОС) и чл. 110, ал. 1, т. 1 и чл. 135 от Закона за устройство на територията (ЗУТ), предлагам Общински съвет – Враца, да
даде съгласие за допускане и одобряване изработването на Частично изменение на подробен устройствен план – план за регулация и застрояване (ЧИПУП-ПРЗ) обособяване от урегулиран поземлен имот с номер УПИ II-38, находящ се в кв. 4 по плана на кв. „Кулата“, гр. Враца – публична общинска собственост с предназначение „за обществено обслужване“ на нов урегулиран поземлен имот с номер УПИ III-381 с предназначение „за трафопост“, за което предлагам проект за решение.

Приложения: 
1. Извадка от действащия регулационен план за кв. 4 по плана на кв. „Кулата“, гр. Враца;
2. Копие от задание;
3. Копие от Скица-предложение.

  Проект!

О Б Щ И Н С К И   С Ъ В Е Т – В Р А Ц А
Р Е Ш Е Н И Е
№........................................
                                                     от.........................................

Относно: Даване на съгласие за допускане изработването и одобряване на проект за Частично изменение на подробен устройствен план – план за регулация и застрояване (ЧИПУП-ПРЗ) за създаване на нов урегулиран поземлен имот с номер УПИ III-381 с предназначение „за трафопост“.
О Б Щ И Н С К И   С Ъ В Е Т
На основание чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА), чл. 8, ал. 1 от Закона за общинската собственост (ЗОС) и чл. 110, ал. 1, т. 1 и чл. 135 от Закона за устройство на територията (ЗУТ) и при мотиви изложени в предложението,   
Р Е Ш И:

1. Дава съгласие за допускане изработването и одобряване на проект за Частично изменение на подробен устройствен план – план за регулация и застрояване (ЧИПУП-ПРЗ) обособяване от урегулиран поземлен имот с номер УПИ II-38, находящ се в кв. 4 по плана на кв. „Кулата“, гр. Враца – публична общинска собственост с предназначение „за обществено обслужване“ на нов урегулиран поземлен имот с номер УПИ III-381 с предназначение „за трафопост“.
2. Подробният устройствен план - план за регулация и застрояване да се изработи в обем и съдържание съгласно приложеното задание по чл. 125 от ЗУТ и съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.
3. Възлага на Кмета на община Враца да извърши всички последващи действия по изпълнение на настоящото решение.

